Toomas Tammis

Toomas Tammis (sündinud 17. septembril 1969 Tallinnas) on eesti arhitekt ja Eesti Kunstiakadeemia arhitektuuriteaduskonna professor. Ta on õppinud Tallinna 7. Keskkoolis. Arhitektuurialase kõrghariduse omandas Tallinna Kunstiülikoolis aastatel 1987–1994. Aastatel 1995–1996 õppis Londonis AA arhitektuurikoolis ja 2004–2007 Veneetsia IUAV ülikoolis. 1997. aastal asutas Toomas Tammis koos Inga Raukase, Tarmo Teedumäe ja Urmas Luurega ArhitektuuriAgentuuri (AA). AA tegevused varieeruvad interjööri disainist linnaplaneerimise ja akadeemilise õpetamiseni Eesti Kunstiakadeemia arhitektuuriteaduskonnas. Alates 2003. aastast on valitud professor Eesti Kunstiakadeemia (EKA) arhitektuuriosakonnas, kus ta on juhatanud magistristuudiot ja 1. kursuse arhitektuurigraafikat, osalenud näitustel ja näitusi korraldanud, pidanud loenguid ja kirjutanud arhitektuuriharidusest. Aastatel 2011–2017 oli ta arhitektuuriteaduskonna dekaan, pärast seda on töötanud mahulise arhitektuuri professorina. 2010. aastal asus tööle arhitektuuribüroos Allianss Arhitektid. 2012. aastast on ta ajakirja Ehituskunst toimetuskolleegiumi liige. Tammise loomingust võib leida mitmeid eramuid. Tammise jaoks on eramu sisuliselt töö mööbli skaalas, sest suhe keskkonna ja materjaliga on väga täpne ja võimaldab oma väikese skaalaga kontrolli all hoida ka üsna väikseid detaile. Lisaks on eramu puhul tellija suhe töö tulemusse mõnevõrra eriline – hea tulemuse nimel ollakse nõus ka natuke erandlikumate lahendustega, mida müügiks tehtud projektide puhul on sageli võimatu saavutada. Sellised eramud on näiteks Saha-Lool (2002–2004) ja kaks maja Meriväljal (viimastest üks koostöös Tarmo Teedumäe ja Inga Raukasega, 2002–2007). Imetlusväärsemaks võib pidada Meriväljale ehitatud eramut (2006–2009). Krundile plaanitud kahekorruseline hoone koos keldrikorrusega on kujundatud nii, et Tallinna lahe kaunid vaated oleksid võimalikult hästi esindatud. Keldrikorrusel on salong ja avatud terrass. Suurematest elamutest võib esile tuua kortermaja Masti tänaval (2005–2013), mis valmis koostöös Tarmo Teedumäega. Hoone on kolmekorruseline ja mahutab 14 eri suuruses korterit. Eramute kõrval moodustavad tähtsa osa tema loomingust spaa- ja veekeskused. Oma esimese suurema tööna projekteeris ta koos Inga Raukase, Tarmo Teedumäe ja Urmas Luurega Tartusse Aura Veekeskuse (1997–1999). Selles veekeskuses on 25 × 50 m suurune bassein, 300-kohaline tribüün, 8 × 25 m suurune treeningubassein, veepark, tervisekeskus ja katuseterrassiga saunakeskus. Üle 10 aasta on Aura olnud üks suurema külastatavusega veekeskus Tartus. Samuti on arhitekt tegelenud rekonstrueerimise ja juurdeehitustega. Kõige silmapaistvamaks võib lugeda Niine tänaval paikneva kontorihoone renoveerimist ja katuseosa juurdeehitust (2006–2012, kaasarhitektid Inga Raukas, Tarmo Teedumäe, Kaiko Kivi, Paco Ulman). Projekti eesmärk oli olemasolev keeruline ehituskompleks muuta ühtseks tervikuks ja korraldada hoone funktsionaalse kasutamise mahud. Kaks lisakorrust katusele olid planeeritud kontoriteks ja kujundati vastavalt Kalamaja linnaosa terviklikule kompleksile ja üldisele stseenile. Arhitekt on tegelenud jõudsalt ka linnaplaneerimisega. Inga Raukase, Tarmo Teedumäe ja Urmas Luurega koostöös on valminud Narva linna üldplaneeringu kontseptsioon. Selle eesmärgiks on linnaruumi probleemide tuvastamine ja kontseptuaalsete vahendite leidmine üldplaneeringu materjalide analüüsimiseks ning arengusuundade ja alternatiivsete stsenaariumide lisamiseks muidu nii staatilisse dokumenti. Käesolev töö loob meetodi nn dünaamiliste programmide tiheduste ja intensiivsuste kujutamiseks koos maakasutuse ja võimalike arengustsenaariumitega. Suur osa Tammise loomingust on veel realiseerimata projekti järgus. Mainimist väärt on Puhkuseküla projekt Norras Varmaki linnas (2010–2011, kaasautor Paco Ulman). Selle kontseptsioon sisaldab motelli, maju, restorani- ja spaakompleksi, terrassialasid, konverentsikeskust ja vee peal liikuvat paatmajakest. Laias mõttes püüab tema looming silmas pidada keskkondlikkust ja kontekstuaalsust. See tähendab võimalikult täpset haakumist nii ümbritseva (linna)ruumiga tänavate, avaliku ruumi, kõrguste, haljastuse, valguse ligipääsu, inimeste ja autode liikumise osas kui ka selle konkreetse koha potentsiaaliga lähtudes suuremas kontekstis asukohast linnas või asulate võrgustikus. Samuti tähendab see kaasaegse konteksti laiemat mõistmist ja kaasamist, arvestades nii kultuurilist, tehnoloogilist kui ka majanduslikku taustsüsteemi ja nende arengut, nii et kavandatav saaks parimal juhul olla vähemalt mingis osas uusi võimalusi avav ja teednäitav. Toomas Tammis on kommenteerinud linnaplaneerimist järgmiselt: "Linn on nagu elusorganism, kui ta ei arene, siis ta kipub ära surema." 1997–1999 Vee- ja tervisespordi keskus Tartus; kaasautorid Inga Raukas, Tarmo Teedumäe 2000 Katusekorruse korteri väljaehitamine Tina tänaval Tallinnas; kaasautorid Inga Raukas, Tarmo Teedumäe 2001 Kortermaja Kollasel tänaval Tallinnas; kaasautorid Urmas Luure, Tarmo Teedumäe 2002–2005 Kortermaja Vilmsi tänaval Tallinnas; kaasautor Tarmo Teedumäe 2002–2007 Eramu Meriväljal Tallinnas; kaasautorid Inga Raukas, Tarmo Teedumäe 2004–2007 – Spa Hotell Kuressaares; kaasautorid Inga Raukas, Tarmo Teedumäe 2005–2013 Kortermaja Masti tänaval Tallinnas; kaasautor Tarmo Teedumäe 2006–2009 Eramu Meriväljal Tallinnas 2006–2012 Büroohoone rekonstrueerimine Niine tänaval Tallinnas; kaasautorid Inga Raukas, Tarmo Teedumäe, Paco Ulman 2008 Eesti Kunstiakadeemia, Tartu mnt Tallinnas; rahvusvaheline avalik arhitektuurivõistlus; kaasautorid Inga Raukas, Toomas Tammis, Tarmo Teedumäe, Kaiko Kivi, Oliver Soomets, Kevin Villem, Paco Ulman 2008–2009 Külalistemaja ja välibassein Meriväljal, Tallinnas 2009 Tallinna Linnavalitsuse uus administratiivhoone, Põhja pst, Tallinnas; rahvusvaheline avalik arhitektuurivõistlus; kaasautorid Inga Raukas, Kaiko Kivi, Paco Ulman 2010 Gardineri kiirtee ja Lake Shore'i bulvari ümberehitus Torontos; rahvusvaheline avalik arhitektuurivõistlus; kaasautorid Martin Melioranski, Paco Ulman 2010–2011 Puhkeküla Vamråkis, Norras; ehitamata; kaasautor Paco Ulman 2013 Luteri kirik Mustamäel, Tallinnas; avalik arhitektuurivõistlus 2014–... Eramu Maarjamäel, Tallinnas; ehitamata 2015–... Kahe korteriga linnamaja Terase tänaval, Tallinnas; ehitamata 2016–... Kortermajad Kuressaares; ehitamata 2016–... 2 tüüperamut Järvekülas; ehitamata 1999 – Eesti Kultuurkapitali arhitektuuri sihtkapitali aastapreemia (koos Vilen Künnapu, Liivi Künnapu, Leonhard Lapini, Inga Raukase ja Irina Rauaga; Põhja- ja Baltimaade arhitektuuritriennaali 1999. aasta toimkonnale – triennaali õnnestunud korraldamine ja traditsiooni järjepidevuse hoidmine) 2017 – Eesti Kultuurkapitali arhitektuuri sihtkapitali aastapreemia 2017 – Eesti Kultuurkapitali arhitektuuri sihtkapitali aastapreemia (koos Kadri Klementi, Hannes Praksi ja Kaire Nõmmega) 1994 – Klaasist teemaja, Tokyo; Central Glass rahvusvaheline avalik arhitektuurivõistlus, 3. koht 1997 – Lõuna-Eesti veekeskus Tartus; avalik arhitektuurivõistlus, 3. koht; kaasautor Inga Raukas 1997 – Viljandi spordihoone; avalik arhitektuurivõistlus, ostupreemia 1998 – Räpina kesklinna planeering; avalik arhitektuurivõistlus, ostupreemia; kaasautorid Inga Raukas, Tarmo Teedumäe 1998 – Europan 5 Bernis; rahvusvaheline avalik arhitektuurivõistlus, äramärkimine; kaasautorid Inga Raukas, Tarmo Teedumäe, Eero Endjärv 1999 – Tamme staadioni tribüün; avalik arhitektuurivõistlus, ostupreemia; kaasautorid Inga Raukas, Tarmo Teedumäe 1999 – Pärnu raamatukogu; avalik arhitektuurivõistlus, 3. koht; kaasautorid Inga Raukas, Tarmo Teedumäe 1999 – Kortermajad Ventspilsis; rahvusvaheline kutsutud arhitektuurivõistlus, 1. koht; kaasautor Urmas Luure 1999 – Ventspilsi muuli rekonstruktsioon ja kohvik 2000; rahvusvaheline kutsutud arhitektuurivõistlus, 1. koht; kaasautorid Inga Raukas, Tarmo Teedumäe 1999 – Ventspilsi jahi- ja kalasadama planeering; rahvusvaheline kutsutud arhitektuurivõistlus, 1. koht; kaasautorid Inga Raukas, Tarmo Teedumäe 2001 – Peetri platsi planeering Narvas; avalik arhitektuurivõistlus, 1. koht; kaasautorid Inga Raukas, Tarmo Teedumäe 2001 – Tuleviku rahvamajad; kaheetapiline rahvusvaheline avalik arhitektuurivõistlus, kutsutud osalema 2. etapis; kaasautorid Urmas Luure, Inga Raukas, Tarmo Teedumäe 2001 – Pärnu kontserdimaja; avalik arhitektuurivõistlus, ostupreemia; kaasautorid Inga Raukas, Tarmo Teedumäe 2002 – AS Kalevi territooriumi planeerimine Tallinnas; avalik arhitektuurivõistlus, 2. koht; kaasautorid Inga Raukas, Tarmo Teedumäe, Karli Luik, Renee Puusepp 2003 – Sakala keskus Tallinnas; avalik arhitektuurivõistlus, 1. koht; kaasautorid Inga Raukas, Tarmo Teedumäe 2004 – Korternaja Tuukri tänaval Tallinnas; kutsutud arhitektuurivõistlus, 1. koht; kaasautorid Inga Raukas, Tarmo Teedumäe 2004 – Spa Hotell Kuressaares; kutsutud arhitektuurikonkurss, 1. koht; kaasautorid Inga Raukas, Tarmo Teedumäe 2005 – elamurajooni planeering Kuressaares; kutsutud arhitektuurikonkurss, jagatud 1. koht; kaasautorid Inga Raukas, Tarmo Teedumäe 2006 – Spa Hotell Tartus; kutsutud arhitektuurikonkurss, 1. koht; kaasautorid Inga Raukas, Tarmo Teedumäe 2009 – Balti Filmi- ja Meediakool, Narva mnt, Tallinnas; avalik arhitektuurivõistlus, 3. koht; kaasautorid Tarmo Teedumäe, Paco Ulman 2011 – kõrgepingemast Norras; rahvusvaheline avalik arhitektuurivõistlus, 3. koht; kaasautor Paco Ulman Arhitektuuriagentuuri andmed inforegistris Arhitektuuriagentuuri koduleht Eesti Kunstiakadeemia koduleht Toomas Tammise tutvustus Eesti Kunstiakadeemia kodulehel Artikkel Eesti Kunstiakadeemia kodulehel Allianss Arhitektide koduleht Ajakirja Ehituskunst koduleht Eramu Saha-Lool Eramu Meriväljal, kaasautorid Tarmo Teedumäe ja Inga Raukas Eramu Meriväljal 2006-2009 Kortermaja Masti tänaval Aura veekeskus Tartus Kontori hoone Niine tänaval Puhkuseküla projekt Norras Intervjuu Toomas Tammisega Toomas Tammise CV ETIS-süsteemis ArhitektuuriAgentuuri (AA) koduleht